**Belügyminisztérium**

a Kormányzati igazgatásról szóló 2018. évi CXXV. törvény 83. § (1) bekezdése alapján

pályázatot hirdet a

**Belügyminisztérium
Jogszabály-előkészítő és Koordinációs Főosztály

főosztályvezető**

álláshely betöltésére.

**A szolgálati jogviszony időtartama:**

határozatlan idejű hivatásos szolgálati jogviszony

**Foglalkoztatás jellege:**

Teljes munkaidő (hivatali munkarendben)

**A munkavégzés helye:**

1051 Budapest, József Attila u. 2-4.

**Ellátandó feladatok:**

A Jogszabály-előkészítő és Koordinációs Főosztályon tevékenységének irányítása, a belügyminiszter felelősségi körébe tartozó jogszabály-előkészítéssel kapcsolatos feladatok ellátása, így különösen:

*a)* a büntetés-végrehajtási szervezet jogállásáról és működéséről,

*b)* a rendőrség jogállásáról, szervezetéről és működéséről,

*c)* - a polgári hírszerzési tevékenység kivételével - a polgári nemzetbiztonsági szolgálatok jogállásáról és működéséről,

*d)* a rendvédelmi feladatokat ellátó szervek hivatásos állományának szolgálati viszonyáról,

*e)* a személy- és vagyonvédelemről, valamint a magánnyomozói tevékenységről,

*f)* az egyes rendészeti feladatokat ellátó személyek tevékenységéről,

*g)* az államhatár őrizetéről, a határforgalom ellenőrzéséről,

*h)* a lőfegyverekről és a polgári célú pirotechnikai eszközökről,

*i)* a fegyveres biztonsági őrségről,

*j)* a közterület-felügyeletről,

*k)* a polgárőrségről,

*l)* a szabálysértési eljárásról és a szabálysértésről, valamint a szabálysértési jogsegélyről,

*m)* a bűncselekmények megelőzéséről,

*n)* a bűnüldöző szervek nemzetközi együttműködéséről,

*o)* a szervezett bűnözés elleni fellépésről,

*p)* a közlekedésrendészetről, a közúti közlekedési előéleti pontrendszerről,

*q)* a minősített adat védelméről,

*r)* a polgárok személyi adatainak és lakcímének nyilvántartásáról,

*s)* a magyar állampolgárok külföldre utazásáról és az útlevélről,

*t)* az arcképelemzési nyilvántartásról és az arcképelemző rendszerről,

*v)* az idegenrendészetről és a menekültügyről,

*w)* a büntetőeljárásban résztvevők és az igazságszolgáltatást segítők Védelmi Programjáról

szóló jogszabályok és közjogi szervezetszabályozó eszközök előkészítése, egyeztetése továbbá az Egységes Igazságügyi Statisztikai Rendszer kidolgozásában való közreműködés.

**Jogállás, illetmény és juttatások:**

A jogállásra, az illetmény megállapítására és a juttatásokra a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény rendelkezései az irányadók.

**Pályázati feltételek:**

* magyar állampolgárság,
* cselekvőképesség,
* büntetlen előélet,
* jogi egyetemi végzettség,
* felhasználói szintű MS Office (irodai alkalmazások),
* vagyonnyilatkozat tételi eljárás lefolytatása,

- gyors reagáló képesség, kompromisszum- és tárgyalókészség,

- stratégiai gondolkodás, jó íráskészség.

**A pályázat elbírálásánál előnyt jelent:**

* központi közigazgatási területen szerzett szakmai és vezetői tapasztalat,
* jogi szakvizsga.

**A pályázat részeként benyújtandó iratok, igazolások:**

* részletes fényképes szakmai önéletrajz (telefon és e-mail elérhetőség megjelölésével),
* motivációs levél,
* nyilatkozat arról, hogy a pályázati anyagban szereplő adatokat az eljárásban részt vevők megismerhetik.

**Az álláshely betölthetőségének időpontja:** Az álláshely a pályázatok elbírálását követően azonnal betölthető.

**A pályázat benyújtásának határideje:** 2019. augusztus 2.

A pályázati kiírással kapcsolatosan további információt a Szabályozási és Koordinációs Helyettes Államtitkár Titkársága nyújt a 06-1-441-1005-es telefonszámon.

**A pályázatok benyújtásának módja:**

Elektronikus úton Budai Orsolya részére az orsolya.budai@bm.gov.hu e-mail címen keresztül.

**A pályázati eljárás, a pályázat elbírálásának módja, rendje:**

Az előszűrés az önéletrajzok és motivációs levelek alapján történik. A pályázat nyerteséről a BM szabályozási és koordinációs helyettes államtitkárának javaslata alapján a BM közigazgatási államtitkára dönt.

**A pályázat elbírálásának határideje:** 2019. augusztus 15.

A munkáltatóval kapcsolatban további információt a [www.kormany.hu/hu/belugyminiszterium](http://www.kormany.hu/hu/belugyminiszterium) honlapon szerezhet.